פרננדו גאביריה

פרננדו גאביריה רנדון (בספרדית: Fernando Gaviria Rendon; נולד ב-19 באוגוסט 1994) הוא רוכב אופני מסלול ואופני כביש קולומביאני בקבוצת מוביסטאר. גאביריה הוא אלוף העולם באומניום לשנת 2015 ו-2016 ומנצח קטגוריית המאיצים בג'ירו ד'איטליה 2017 (ניצח גם ארבעה קטעים במרוץ זה). ב-2012, גאביריה זכה בשתי מדליות זהב באליפות העולם לג'וניור באופני מסלול, אחת במדיסון, והשנייה באומניום. הוא ניצח גם את אליפות קולומביה עד גיל 19 באופני כביש. ב-2013, גאביריה הצטרף לקבוצת הפיתוח הקולומביאנית, קולומביה - קולדפורטס. ב-2014, הוא סיים שני בדירוג המאיצים של טור דה ל'אווניר. הוא השתתף באליפות העולם עד גילאי 23, וסיים במקום ה-20. הוא ניצח את הקטע הראשון בטור דה סאן לואיס, ואת הקטע השלישי. החל מ-1 באוגוסט, גאביריה החל לרכוב כסטאז'ר בקבוצת קוויק סטפ. תחת מדיה הוא ניצח את הקטע השני בטור של צ'כיה, וביחד עם קבוצתו את נגד השעון הקבוצתי. בנוסף לכך, ניצח את הקטע הרביעי בטור של בריטניה. גאבייריה זכה במדליית זהב באליפות העולם באומניום, לאחר שהקדים את גלן אושהאה ואת אליה ויויאני. לאחר שהרשים בתור סטאז'ר בקבוצת קוויק סטפ, הצטרף גאביריה באופן רשמי לקבוצה. קבוצתו ניצחה את נגד השעון הקבוצתי בטור דה סאן לואיס, וגאבייריה ניצח את הקטע השני. גאביריה ניצח את קטגוריית הנקודות בטור דה לה פרובנס ואת הקטע השלישי בטירנו - אדריאטיקו. הוא סיים שישי במרוץ גנט - וולגם, וניצח את הקטע ה-2 וה-4 בטור של פולין. הוא ניצח את מרוץ פרימוס קלאסיק, וניצח את מרוץ פריז–טור, לאחר שהקדים את ארנו דמאר ואת יונס ואן גנצ'טן. הוא זכה שוב במדליית זהב באליפות העולם באומניום, אחרי שהקדים את רוג'ר קלוגה ואת גלן אושהאה. עונת 2017 נחשבת לאחת העונות המוצלחות יותר בקריירה של גאביריה, זה התחיל עם ניצחון בקטע הראשון והרביעי בוואלטה סאן חואן, ניצחון בקטע הראשון בוואלטה או אלגראבה, וניצחון בקטע השישי בטירנו - אדריאטיקו, לאחר שהקדים בספרינט את פטר סאגאן. הוא סיים חמישי במילאנו - סן רמו, ותשיעי בגנט - וולגם. בחודש מאי, נבחר גאביריה לגרנד טור הראשון בקריירה שלו, לג'ירו ד'איטליה. הוא רשם מרוץ מוצלח מאוד, כאשר ניצח את קטעים 3, 5, 12, ו-13. וניצח את קטגוריית המאיצים עם 325 נקודות, מקדים ב-133 נקודות את יספר סטויבן שסיים שני בקטגוריה. גאביריה ניצח את המרוץ החד יומי, קמפיונשפ ואן פלנדרן. וסיים שמיני באליפות העולם. הוא ניצח ארבעה קטעים בטור של גואנשי, ואת קטגוריית המאיצים במרוץ עם 70 נקודות. גאביריה פתח את עונת 2018 עם ניצחון בקטע הראשון של וואלטה סאן חואן, לאחר מכן, הוא ניצח את קטגוריית הנקודות ועוד שלושה קטעים בטור של קולומביה. הוא השתתף בטור של קליפורניה, וניצח שלושה קטעים ואת קטגוריית המאיצים במרוץ. גאביריה נבחר לראשונה לטור דה פראנס, הוא ניצח את הקטע הראשון ובכך זכה ללבוש את חולצת המוביל הצהובה במרוץ, במהלך הקטע השני היה מעורב בתאונה ובשל כך לא התמודד בספרינט, בו ניצח פטר סאגאן, ואיבד גם את החולצה הצהובה לאותו סאגאן. הוא ניצח את הקטע הרביעי במרוץ, לאחר שהקדים את פטר סאגאן ואת אנדרה גרייפל, אך פרש מהמרוץ בקטע ה-12 כשהגיע המרוץ לעליות והרי האלפים. לאחר שלוש שנים בקבוצת קוויק סטפ, גאבייריה הצטרף לקבוצת יו.איי.אי אמירטס. הוא ניצח את הקטע הראשון והרביעי בוואלטה סאן חואן, ואת הקטע הראשון בטור של האמירויות. גאייריה סיים שני במרוץ שלושת הימים של ברוז'-דה פאנה, לאחר שהפסיד לדילן חרונבייחן בספרינט. הוא נבחר שוב לג'ירו ד'איטליה, ולאחר פסילתו של אליה ויויאני, ניצח את הקטע השלישי. הוא פרש מהמרוץ במהלך הקטע השביעי. הוא רשם מרוץ לא טוב בוואלטה אספנייה, לאחר שלא הצליח לנצח אף קטע וסיים רק פעם אחת (הקטע ה-4, מקום 3) בתוך העשירייה הראשונה בקטעים. את 2020 פתח עם ניצחון בשלושה קטעים בוואלטה אה סן חואן (2,4,7) בארגנטינה. לאחר מכן התחרה בטור האמירויות וסיים שני לדילן חרונבייחן בקטע ה-4, אך שני הקטעים הנוספים של המרוץ בוטלו בשל חשש ממקרי קורונה בתוך המרוצים וצוותי הקבוצות השונים, הרוכבים נכנסו לבידוד במלון וגאביריה היה אכן אחד מהרוכבים הבודדים שנדבקו בקורונה. המרוץ הבא בו התחרה גאביריה היה חמישה חודשים אחרי, בשל פגרת הקורונה שהשביתה את ענף האופניים. המרוץ הזה היה הוואלטה אה בורגוס בספרד, וגאביריה ניצח את הקטע ה-2 במרוץ לאחר ספרינט רב משתתפים. לאחר מכן הוא סיים שביעי במילאנו–טורינו וניצח את הקטע השני בטור דו לימוזיין. מרוץ המטרה של גאביריה בעונה היה הג'ירו ד'איטליה, לשם כך התחרה לפני זה בטירנו - אדריאטיקו, וסיים שני לפסקל אקרמן בשני הקטעים הראשונים. בג'ירו, לא הצליח גאביריה לבלוט בקטעי הספרינט וסיים רק שמיני ושביעי בקטע ה-8 וה-11 בהתאמה, הוא פרש מהמרוץ לפני קטע 16, לאחר שיצא בפעם נוספת חיובי לאחרונה. מדיה וקבצים בנושא פרננדו גאביריה בוויקישיתוף פרננדו גאביריה, ברשת החברתית אקס (טוויטר) פרננדו גאביריה, ברשת החברתית אינסטגרם פרננדו גאביריה, באתר olympedia.org פרננדו גאביריה, באתר Cycling Archives Gaviria signs with UAE Team Emirates for three years, cyclingnews Fernando Gaviria positive again for COVID-19 as two more leave Giro d'Italia, cyclingnews.com